**Tárgy oktatója: Dr. Gerencsér Balázs Szabolcs**

**Tárgy kódja, neve: JDDO321XA0 Nyelvi jogok relevanciája**

**Az oktatás célja:**

A kurzus összehasonlító alapokról mutatja be a nyelvi jogokat, azok kialakulását és aktuális fejlődését. Célja, hogy bemutassa a nyelvhasználatot érintő jogi szabályozások széles körű formáit, valamint a releváns nemzetközi joggyakorlatot. Mindezek mellett bepillantást enged egy jogtudomány és bölcsészettudomány határán lévő szakterület kutatásmódszertanába.

**A tárgy tartalma:**

Az tantárgy első témaköre a rendszertani és módszertani alapvetés, valamint a nyelvi diverzitás valósága és a „hivatalos nyelvek” jogi helyzete. Mind egyes kiválasztott államok, mind nemzetközi szervezetek hivatalos nyelvhasználatát vizsgáljuk. A második fő kérdéskörben azokat a nyelvek jogi szabályozási körét vizsgáljuk, amelyek nincsenek hivatalos használatban és gyakran úgy hivatkoznak ezekre, mint „a regionális vagy kisebbségi” vagy "kevésbé használt nyelvek". A félév során a hallgatók áttekintést kapnak a történelmi előkérdésekről, valamint a jelenlegi nyelvjogi szabályozási trendekről. Külön vizsgáljuk a nyelvhasználati jogok összehasonlító jogi módszertannal történő vizsgálatának főbb kérdéseit, buktatóit, kihívásait.

**Irodalom:**

Gerencsér Balázs Szabolcs: Nyelvében él... Budapest: NSKI, 2015.

Tove Skutnabb-Kangas: Linguistic Human Rights. In: Tiersma - Solan (szerk): *The Oxford Handbook of Language and Law.* Oxford University Press, 2012. 235-236.